ประกาศกระทรวงแรงงานประกาศกระทรวงแรงงานเรื่อง กำหนดระยะเวลาการจ่ายค่าทดแทนและหลักเกณฑ์และวิธีการคำนวณค่าจ้างรายเดือน โดยที่เป็นการสมควรแก้ไขปรับปรุงประกาศกระทรวงแรงงานและสวัสดิการสังคมเรื่อง กำหนดระยะเวลาการจ่ายค่าทดแทนและหลักเกณฑ์และวิธีการคำนวณค่าจ้างรายเดือนเพื่อให้การจ่ายค่าทดแทนตามพระราชบัญญัติเงินทดแทน พ.ศ. ๒๕๓๗มีความเหมาะสมยิ่งขึ้นอาศัยอำนาจตามความในมาตรา๖ และมาตรา ๑๘ (๒) (๓) วรรคสอง วรรคสาม และวรรคสี่ แห่งพระราชบัญญัติเงินทดแทนพ.ศ. ๒๕๓๗ รัฐมนตรีว่าการกระทรวงแรงงานจึงออกประกาศไว้ ดังต่อไปนี้ข้อ ๑ ให้ยกเลิก(๑)ประกาศกระทรวงแรงงานและสวัสดิการสังคม เรื่องกำหนดระยะเวลาการจ่ายค่าทดแทนและหลักเกณฑ์และวิธีการคำนวณค่าจ้างรายเดือน ลงวันที่๑๒ กันยายน พ.ศ. ๒๕๓๗(๒)ประกาศกระทรวงแรงงานและสวัสดิการสังคม เรื่องกำหนดระยะเวลาการจ่ายค่าทดแทนและหลักเกณฑ์และวิธีการคำนวณค่าจ้างรายเดือน (ฉบับที่๒) ลงวันที่ ๔ กันยายน พ.ศ. ๒๕๓๙(๓)ประกาศกระทรวงแรงงานและสวัสดิการสังคม เรื่องกำหนดระยะเวลาการจ่ายค่าทดแทนและหลักเกณฑ์และวิธีการคำนวณค่าจ้างรายเดือน (ฉบับที่๓) ลงวันที่ ๙ เมษายน พ.ศ. ๒๕๔๐ข้อ ๒ กรณีลูกจ้างสูญเสียอวัยวะบางส่วนของร่างกายตามมาตรา ๑๘ (๒)ให้จ่ายค่าทดแทนตามประเภทของการสูญเสียอวัยวะและระยะเวลาการจ่ายค่าทดแทนตามตารางที่๑ ท้ายประกาศนี้ในกรณีมีการสูญเสียอวัยวะหรือสูญเสียสมรรถภาพของอวัยวะอื่นนอกเหนือจากที่กำหนดไว้ในตารางที่๑ ท้ายประกาศนี้ ให้มีระยะเวลาการจ่ายค่าทดแทนตามผลการประเมินการสูญเสียอวัยวะหรือสมรรถภาพของอวัยวะเป็นร้อยละของสมรรถภาพทั้งร่างกายในอัตราความสูญเสียสมรรถภาพร้อยละหนึ่งต่อระยะเวลาการจ่ายค่าทดแทนสองเดือนข้อ ๓ให้ลูกจ้างได้รับการประเมินการสูญเสียสมรรถภาพของอวัยวะภายหลังจากเหตุใดเหตุหนึ่งดังนี้(๑) เมื่อลูกจ้างได้รับการรักษาด้วยวิธีการต่างๆทางการแพทย์อย่างเต็มที่แล้วหรือสิ้นสุดการรักษาซึ่งไม่สามารถรักษาให้เป็นปกติได้และพยาธิสภาพของอวัยวะนั้นคงที่ไม่มีการเปลี่ยนแปลงอีก(๒)เมื่อพ้นกำหนดระยะเวลาหนึ่งปี นับแต่วันที่ลูกจ้างประสบอันตรายหรือเจ็บป่วยข้อ ๔ให้แพทย์ผู้ประกอบวิชาชีพเวชกรรมเป็นผู้ประเมินการสูญเสียอวัยวะหรือการสูญเสียสมรรถภาพของอวัยวะโดยใช้วิธีการประเมินและอัตราการสูญเสียสมรรถภาพตามคู่มือแนวทางการประเมินการสูญเสียสมรรถภาพทางกายและจิตใจที่สำนักงานประกันสังคมประกาศกำหนดในกรณีที่วิธีการประเมินและอัตราการสูญเสียสมรรถภาพมิได้กำหนดไว้ในคู่มือตามวรรคหนึ่งให้คณะกรรมการการแพทย์เป็นผู้ประเมินและกำหนดอัตราการสูญเสียสมรรถภาพของอวัยวะนั้นๆข้อ ๕กรณีลูกจ้างสูญเสียอวัยวะบางส่วนของร่างกายหรือสูญเสียสมรรถภาพของอวัยวะเกินกว่าร้อยละหกสิบของสมรรถภาพทั้งร่างกายหรือมีการสูญเสียตามตารางที่ ๒ ท้ายประกาศนี้ถือว่าเป็นกรณีลูกจ้างทุพพลภาพตามมาตรา ๑๘ (๓)และให้มีระยะเวลาการจ่ายค่าทดแทนสิบห้าปีข้อ ๖ หลักเกณฑ์และวิธีการคำนวณค่าจ้างรายเดือนตามมาตรา ๑๘ วรรคสามให้เป็นไปดังนี้(๑)กรณีที่ลูกจ้างที่ได้รับค่าจ้างเป็นรายเดือนเท่ากับค่าจ้างรายเดือนในเดือนที่ลูกจ้างประสบอันตรายหรือเจ็บป่วยหรือสูญหาย(๒) กรณีที่ลูกจ้างได้รับค่าจ้างเป็นรายวันเท่ากับอัตราค่าจ้างรายวันในวันที่ลูกจ้างประสบอันตรายหรือเจ็บป่วยหรือสูญหายคูณด้วยยี่สิบหก(๓)กรณีที่ลูกจ้างได้รับค่าจ้างเป็นรายชั่วโมงเท่ากับอัตราค่าจ้างในชั่วโมงที่ลูกจ้างประสบอันตรายหรือเจ็บป่วยหรือสูญหายคูณด้วยแปดและยี่สิบหก(๔)กรณีที่ลูกจ้างได้รับค่าจ้างตามผลงาน โดยคำนวณเป็นหน่วยเท่ากับค่าจ้างงวดสุดท้ายที่ลูกจ้างได้รับหารด้วยจำนวนวันที่ลูกจ้างทำงานในงวดนั้นและคูณด้วยยี่สิบหก ถ้าไม่อาจคำนวณค่าจ้างตามผลงานได้ให้คำนวณจากค่าจ้างขั้นต่ำรายวันตามกฎหมายว่าด้วยการคุ้มครองแรงงานในท้องที่ที่ลูกจ้างประจำทำงานอยู่คูณด้วยยี่สิบหก(๕)กรณีที่ลูกจ้างได้รับค่าจ้างเป็นระยะเวลาอย่างอื่นหรือคำนวณการจ่ายเป็นอย่างอื่นนอกเหนือจากที่กำหนดไว้ใน(๑) ถึง (๔)เท่ากับค่าจ้างงวดสุดท้ายที่ลูกจ้างได้รับหารด้วยจำนวนวันทำงานปกติในงวดนั้นและคูณด้วยยี่สิบหกหากลูกจ้างได้รับค่าจ้างหลายประเภทให้คำนวณค่าจ้างแต่ละประเภทตาม (๑) ถึง (๕) แล้วนำมารวมกันเป็นค่าจ้างรายเดือนข้อ ๗ กรณีจะเป็นประการใดก็ตาม ค่าทดแทนตามมาตรา๑๘ วรรคสี่ต้องไม่ต่ำกว่าร้อยละหกสิบของค่าจ้างขั้นต่ำรายวันตามกฎหมายว่าด้วยการคุ้มครองแรงงานในท้องที่ที่ลูกจ้างประจำทำงานอยู่คูณด้วยยี่สิบหกและไม่เกินร้อยละหกสิบของค่าจ้างเฉลี่ยต่อเดือนซึ่งคำนวณจากค่าจ้างสูงสุดที่ใช้เป็นฐานคำนวณเงินสมทบตามประกาศกระทรวงแรงงานและสวัสดิการสังคมเรื่อง อัตราเงินสมทบอัตราเงินฝากวิธีการประเมินและการเรียกเก็บเงินสมทบหารด้วยสิบสองข้อ ๘ลูกจ้างผู้ใดมีสิทธิได้รับค่าทดแทนตามประกาศกระทรวงแรงงานและสวัสดิการสังคมเรื่อง กำหนดระยะเวลาการจ่ายค่าทดแทนและหลักเกณฑ์และวิธีการคำนวณค่าจ้างรายเดือนลงวันที่ ๑๒ กันยายน พ.ศ. ๒๕๓๗ซึ่งแก้ไขเพิ่มเติมโดยประกาศกระทรวงแรงงานและสวัสดิการสังคม เรื่องกำหนดระยะเวลาการจ่ายค่าทดแทนและหลักเกณฑ์และวิธีการคำนวณค่าจ้างรายเดือน (ฉบับที่๒) ลงวันที่ ๔ กันยายน พ.ศ. ๒๕๓๙ และ (ฉบับที่ ๓) ลงวันที่ ๙ เมษายน พ.ศ. ๒๕๔๐อยู่ก่อนวันที่ประกาศใช้บังคับให้คงได้รับค่าทดแทนตามประกาศกระทรวงแรงงานและสวัสดิการสังคมดังกล่าวต่อไปจนกว่าจะครบตามสิทธินั้นข้อ ๙ คำร้องที่ยังไม่ถึงที่สุดหรือที่ยังอยู่ในระหว่างการพิจารณาของสำนักงานประกันสังคมก่อนวันที่ประกาศนี้ใช้บังคับให้บังคับตามประกาศกระทรวงแรงงานและสวัสดิการสังคม เรื่องกำหนดระยะเวลาการจ่ายค่าทดแทนและหลักเกณฑ์และวิธีการคำนวณค่าจ้างรายเดือน ลงวันที่๑๒ กันยายน พ.ศ. ๒๕๓๗ ซึ่งแก้ไขเพิ่มเติมโดยประกาศกระทรวงแรงงานและสวัสดิการสังคมเรื่อง กำหนดระยะเวลาการจ่ายค่าทดแทนและหลักเกณฑ์และวิธีการคำนวณค่าจ้างรายเดือน(ฉบับที่ ๒) ลงวันที่ ๔ กันยายน พ.ศ. ๒๕๓๙ และ (ฉบับที่ ๓) ลงวันที่ ๙ เมษายน พ.ศ.๒๕๔๐ จนกว่าคำร้องนั้นๆ จะถึงที่สุดข้อ ๑๐[๑] ประกาศกระทรวงแรงงานนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒๕ พฤศจิกายน พ.ศ. ๒๕๔๗อุไรวรรณ เทียนทองรัฐมนตรีว่าการกระทรวงแรงงาน[ดูข้อมูลจากภาพกฎหมาย]ศุภชัย/พิมพ์๒๔พฤษภาคม ๒๕๔๘พัชรินทร์/ฐิติพงษ์/ตรวจ๓๑พฤษภาคม ๒๕๔๘A+B[๑] รก.๒๕๔๗/๑๑๓ง/๒๐/๒๓ ธันวาคม๒๕๔๗